बडगाम की यात्रा के दौरान श्री नकवी ने डूधपथरी में टी-20 पर्यटक आवास और पार्किंग क्षेत्र का उद्घाटन किया, पंचायत प्रतिनिधियों, जनप्रतिनिधियों, शिक्षा, स्वास्थ्य, सामाजिक और सांस्कृतिक क्षेत्रों के प्रमुख लोगों के प्रतिनिधिमंडलों के साथ टेंगर में बातचीत की । गुज्जर-बकरवाल समुदाय के लोगों से बातचीत की। उन्होंने युगबग में सेब और अखरोट के बगीचों का दौरा किया और किसानों और स्थानीय निवासियों से बातचीत की, बडगाम में जिला पशु चिकित्सालय का शिलान्यास किया और विभिन्न विकास परियोजनाओं की समीक्षा के लिए वरिष्ठ प्रशासनिक अधिकारियों के साथ बैठक की । उन्होंने विभिन्न कल्याणकारी योजनाओं के लाभार्थियों को स्वीकृति पत्र व चेक भी वितरित किए।